BEITIALARRANGOITIA LIZARRALDE (EH Bildu, 2014-02-27):
Mila esker.
Lehenik eta behin, ni euskal herritarra naiz, Euskal Herritik nator. Beraz, nik ere orokortasuna begiratu nahi dut, ni ere ez nator probintzia batetik.
Maneiro jaunari esan lehendabizi beste bi talde sinatzaileek arazorik ez badute, puntuka bozkatzeko guk ere ez daukagula. Hala ere, eskertu egingo dute gainera herritarrek Maneirok lehenestea herritarrek behar duten erantzuna eta ez lehenestea atzo arratsaldean egin zuen bezala estetika zeren eta atzo etxebizitzaren gaietan herritarrek behar zituzten erantzunak ez emateko aitzaki bat erabili zuen. Gaur itxuraz etxean utzi du. Hori koherentzia da. Pozten naiz, hala ere.
Guk beti edukiaren arabera sinatuko ditugu, babestuko ditugu hemen mahai gainean jartzen diren proposamen guztiak. Hala egiten ez dugu egunean, kritikatu. Baina kostako zaizue egun hori aurkitzea.
Eta Maroto jaunak galdera batzuk erantzutea eskatu digu. Nik erantzun egingo dizkiot eta baimena ematen badit, trukean beste bi galdera utziko dizkiot. Eskatuko diot berak ere erantzun ditzan.
Batetik esaten zuen ea ondo gestionatuta dagoen eta ea nahi dugun langileak gora begira dauden aireportu bat. Hori da kuestioa alderantziz planteatzea. Forondak gauzak ondo edo gaizki zeuden ez da langileen ardura, Forondaren gestioaren ardura da, AENAren ardura da.
...alderantziz planteatzea.
Forondan gauzak ondo edo gaizki zeuden ez da langileen ardura. Forondaren gestioaren ardura da, AENAren ardura da. Beraz,  bueltan zure alderdiaren ardura da. Hortaz, ez dezagun eztabaida alderantziz planteatu.
Begira, inor ez da planteatzen ari hemen Foronda 24 orduz aktibo egotea langileak gora begira egoteko eta bere finantza edo bideragarritasuna ez dadin ondo zaindu. Potentzialidadea daukan aireportu bat da, zenbakiekin demostratzen ari den murrizketak- murrizketa. Beraz, gestio zuzen bat eginez behar duen plantilla jarriz, eta zerbitzu eta bitarte guztiak jarriz, 24 orduko Foronda bat behar dugu. Hori da nik irudikatzen dudan Foronda eta zuk tranpa egin nahi diguzu planteatu duzun horrekin.
Gehiago esango dut: Aurpegia behar du gero bake soziala lau aldiz aipatzeko, lau edo bost edo ez dakit zenbat. Denok dakigu adostasun batera iritsi zirela behartuta. Hemen Parlamentu honetan entzun egin ditugu. Partidu Popularrak esaten zaionari kasu egitea ez aparte, dirudienez gorraizea dauka eta ez du entzuten.
Hemen, Legebiltzar honetan, nik ez daramat denbora asko baina zuzenean entzun ditut Forondako langileak kexu. Forondako langileak gauza bat esaten guk esaten duguna gaur: 24 orduko operatibitaterik gabe Forondak ez dauka etorkizunik, Foronda hilzorian dago eta orain erabili dudan datua apirilean ez ezazue erabili esateko.
Forondak, hala ere, funtzionatzen du. Epe luzera denok dakigu Forondak 24 orduko zerbitzua ez badauka, etorkizunik ez daukala. Eta hori garbi da. Galdera egiten zenuen: Norena da? Loiuren arazoa? Ez Loiurena ezta Forondarena ere , AENArena. Eta Carmelo Barriok azkeneko eztabaidan erabili zituen datuak erabiliko ditut inork ez dezan esan asmatzen ditudanik. AENAk 15 milioiko defizita zuela esan zuen. Hori ere Forondako langileen errua izango da, klaro. AENAk gestionatu dutenen akaso pentsatu beharko dute defizita zergatik sortu den. Ez du uste langileen bizkar jar daitekeenik.
Loiuren ondoko edo azpiko nik esan dut hemen, nik ez dut nahi Foronda Loiuren ondoko edo azpiko. Nik nahi dut eztabaidatzea, nik nahi dut begiratzea denon artean herri honetan dauden aireportu sarea nolakoa behar duen. Eztabaidatuko dugu etorkizunean plan horretaz zer den 3 terminal aireportu bat. Seguru hori baino mami gehiagorekin eztabaidatuko dugula. Ez da hori kontua. Baina Forondak gaur gaurkoz demostratu duena da kargako aireportu garrantzitsua dela, potentzialidadea bakarrik ez, errealitate bat daukala egunerokoa.
Hortik datoz nik utzi nahi nizkioken bi galdera. Zertan da AENAk egin zuen promesa martxoan? Kargaren eboluzioaren arabera erabakiko zela eta hartu zela erabakia 24 ordutara bueltatzea. Ez du AENAk bere hitza beteko? Zeren eta hori zen jarri zuen baldintza: Kargaren eboluzioa.
Bigarren galdera: Zergatik erabiltzen dira irizpide batzuk Foronda talde batean sailkatzeko eta beste batzuk Zaragozari sailkapena ez aldatzeko? Azkenean, hain arduratsuak bagara eta ez badugu defizita ematen duen aireporturik nahi, bideragarriak direnak noski, baten batek esaten badu kontrakoa nahi duela, arduragabekeri itzela. Baina denok hori nahi baldin badugu, zergatik aplikatzen ditugu irizpide diferenteak?
Seguruena nik orain esatera noana ez dit erantzungo Maroto jaunak, galdera bere modura erantzungo dit, baina nik esango diot: ezkutuko zerbait behar du izan mahai gainean irizpide batzuk jartzen direnean edo paperean, eta gero praktikan hemen, debate osoan zehar eman ditugun Forondako datuak egonda, beste gauza bat aplikatzen denean.
Beraz, eskertuko nioke. Lehen esan dut, badakit papeleta itzela daukala, badakit papeleta itzela daukala Maroto jaunak, baina bi gauza horiek jakin nahi nituzke.
AENAk hitza eman zuen, beteko du bai ala ez? Eta nola da posible Forondari aplikatzen zaizkion irizpideak, itxuraz langileak gora begira egon ez daitezen ez dira aplikatzen Zaragozan edo Burgosen?
Eta ez naiz sartu Espainiako Gobernuak batean eta besteak egin dituen aportazio, lur zesio eta abarretaz, nola edo ala mesedetzeko. Eztabaida horretan ez naiz gaur sartuko, baina bi galdera horiek erantzungo balitu estimatuko nioke.
Berak gure jarrera garbi ikusi nahi zuen. Nik uste dut garbi hitz egin dudala eta bere aldetik ere argitasun berbera nahiko nuke.
Eskerrik asko.